Deg tesleḍt-a n yinasiren, tamawt tamezwarut i yezmer yiwen ad tt-iger, dakken inasiren deg wungal tettḍilli-d ur d-tkeččem ṭṭfen amur deqs-is. Ma nemmeslay-d s tutlayt n usiḍen, atug75 n yinasiren i d-nekkes kan (war ma nessekka-d inasiren imecṭuḥen ideg ara naf aglam, azɣan, awennet akka am sb. 186, deg udiwenni, ɣef tussna) deg wungal s umḍan n yisebtar i ṭṭfen, mačči s tseddi, ad yaweḍ  40%. S wakka ihi, nezmer ad d-nini aseqdec n unasir ɣer Ɛmer Mezdad d tafukest tagejdant. Ula deg tullisin yura tella tfukest-a ; yemmeslay-d ɣef waya Boudia Abderezzak (2011/2012 : 77-83).